**РЕПУБЛИКА СРБИЈА**

**ГРАД УЖИЦЕ**

**ГРАДОНАЧЕЛНИК**

**Комисијa за избор корисника**

**за доделу средстава намењених стварању**

**и побољшању услова становања породица избеглица**

**II број 88-1/17-24**

**Датум: 04.05.2018.године**

**Ужице, Димитрија Туцовића број 52**

На основу члана 14. Правилника о раду Комисије II број 88 – 1/17 – 06 од 27.07.2017.године, а на основу бодова остварених у складу са мерилима, Комисија за избор корисника за доделу средстава намењених стварању и побољшању услова становања породица избеглица, на територији града Ужица, кроз набавку грађевинског материјала (у даљем тексту: Комисија), на седници одржаној 04.05. 2018.године, доноси

# ОДЛУКУ

#  О додели средстава намењених стварању и побољшању услова становања породица избеглица, на територији града Ужица, кроз набавку грађевинског материјала са предлогом Листе корисника рангираних према реду првенства на основу испуњености услова и броја освојених бодова

Утврђује се да је услове за доделу пакета грађевинског материјала (у даљем тексту: Помоћ), а на основу броја освојених бодова, у складу са мерилима за избор корисника, приказаних у оквиру Листе реда првенства, за доделу помоћи за решавање стамбених потреба избеглица, доделом пакета грађевинског материјала, испунило следеће лице:

**ЛИСТА КОРИСНИКА**

за доделу помоћи за решавање стамбених потреба избеглица доделом пакета грађевинског материјала

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| *Редни број* | *Број предмета* | *Презиме и име носиоца домаћинства* | *Број чланова домаћинства* | *Настрадали или нестали чланови домаћинства* | *Малолетна деца* | *Број мал. деце или деце на редовном школовању у једнородитељском породичном домаћинству* | *Породично домаћинство са дететом са инвалидитетом*  | *Стамбена ситуација* | *Материјални положај* | *Подаци о губитку радне способности Подаци о телесном оштећењу* | *Болести од већег мед. значаја* | *Бруто површина непокретности, по члану породичног домаћинства* | ***Укупан број бодова*** |
| **1.** | **II број 88-1/18** | **Томашевић Милада**  | **30** | **/** | **/** | **/** | **/** | **/** | **10** | **/** | **/** | **/** | **40** |

## O Б Р А З Л О Ж Е Њ Е

## Дана 02. марта 2018. године, Комисија је расписала други Jавни позив за доделу средстава за набавку најмање четири пакета грађевинског материјала намењеног побољшању услова становања породица избеглица на територији града Ужица (у даљем тексту: Јавни позив), којим су позвана заинтересована лица да, у року од 07. марта до 10.априла 2018.године поднесу пријаву за доделу помоћи за решавање стамбених потреба избеглица доделом пакета грађевинског материјала (у даљем тексту: Пријава).

 Поступајући по Јавном позиву, лице које је наведено у диспозитиву ове Oдлуке поднело је Комисији Пријаву на Јавни позив.

По спроведеном поступку, поступајући по поднетим пријавама и увидом у приложену документацију, Комисија је утврдила да је лице из става 1. диспозитива ове Oдлуке, испунило услове прописане Јавним позивом и чланом 3. Правилника, те је у погледу истих извршила бодовање у складу са мерилима из члана 4.

 Члан 7. Правилника, предвиђа да поступак за доделу помоћи спроводи Комисија коју Решењем именује градоначелник.

Члан 14 став 2. Правилника, предвиђа да Комисија објављује предлог Листе корисника рангираних према реду првенства на основу испуњености услова и броја освојених бодова.

Члан 14. став 2. Правилника, предвиђа да Подносиоци пријаве који испуњавају услове наведене у Јавном позиву подлежу провери у бази трајних решења Комесаријата за избеглице и миграције. Провером у бази утврђено је да лице није било корисник других средства те да му се у складу с тим могу доделити наведена средства.

Чланом 15. Правилника предвиђено је да Подносилац пријаве може уложити приговор Комисији у року од 15 дана од дана објављивања.

Сходно свему изнетом, Комисија је одлучила као у диспозитиву ове одлуке.

Одлука са предлогом листе се објављује на званичном сајту и огласној табли града Ужица.

 **Поука о правном леку:**

 Против ове Одлуке може се уложити приговор Градском већу, у року од 15 (петнаест) дана од дана пријема ове Одлуке, преко Комисије.

Ову одлуку доставити: Председник комисије

- лицу из става 1. диспозитива ове Одлуке; Видоје Дрндаревић

- надлежној Служби града Ужица.